Document ID: 31997R0094

KOMISSION ASETUS (EY) N:o 94/97,
annettu 21 päivänä tammikuuta 1997,
rasvattoman maitojauheen julkisen varastoinnin soveltamista koskevista yksityiskohtaisista säännöistä annetun asetuksen (EY) N:o 322/96 oikaisemisesta ja muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna komission asetuksella (EY) N:o 1587/96 (2), ja erityisesti sen 7 artiklan 5 kohdan ja 28 artiklan,
sekä katsoo, että
komission asetuksen (EY) N:o 322/96 (3) 1 artiklan 1 kohdan d alakohdassa säädetään sellaisen rasvattoman maitojauheen iästä, jota interventioelimet saavat ostaa; hollanninkieliseen toisintoon on kyseiseen alakohtaan tullut virhe, joka voi johtaa toimijoiden erilaiseen kohteluun, näin ollen on syytä korjata kyseinen virhe,
asetuksen (EY) N:o 322/96 4 artiklan 6 kohdassa vahvistetaan varastointikustannukset, jotka myyjän on maksettava, jos interventioelimelle tarjottu rasvaton maitojauhe ei ole asetuksessa säädettyjen laatuvaatimusten mukaista; sen takaamiseksi, että kyseiset määrät ja sellaiset määrät, jotka interventioelimen on korvattava Euroopan maatalouden ohjaus- ja tukirahastolle, liittyvät yhteen, on syytä viitata määriin, joista säädetään interventioelimien suorittaman maataloustuotteiden ostoon, varastointiin ja myyntiin johtavia interventiotoimenpiteitä koskevista kirjanpitosäännöistä 12 päivänä joulukuuta 1990 annetussa komission asetuksessa (ETY) N:o 3597/90 (4), sellaisena kuin se on viimeksi muutettuna asetuksella (EY) N:o 895/94 (5),
asetuksen (EY) N:o 322/96 5 artiklan 3 kohdassa viitataan maataloustuotteiden vuosittaisen inventaarin laatimista julkisen intervention yhteydessä koskevista säännöistä 14 päivänä maaliskuuta 1990 annetun komission asetuksen (ETY) N:o 618/90 (6) säädöksiin siltä osin kuin kyseessä on interventiotuotteiden varastoissa olemassaolon valvonta; asetus (ETY) N:o 618/90 kumottiin ja korvattiin julkiseen interventiovarastoon sijoitettujen maataloustuotteiden määrien arviointia ja valvontaa koskevista säännöistä 8 päivänä marraskuuta 1996 annetulla komission asetuksella (EY) N:o 2148/96 (7); näin ollen on syytä korvata mainittu viittaus,
asetuksen (EY) N:o 322/96 liitteessä II määrätään vaatimuksista, jotka koskevat interventioelimeltä ostettavan rasvattoman maitojauheen pakkauksia; saadut kokemukset ovat osoittaneet, että on suotavaa täydentää kyseistä liitettä, jotta uudenlaista säkkiä voidaan käyttää, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
(Koskee ainoastaan hollanninkielistä toisintoa).
2 artikla
Muutetaan asetus EY N:o 322/96 seuraavasti:
1. Korvataan 4 artiklan 6 kohdan toinen ja kolmas alakohta seuraavasti:
"Inverventioelin korvaa maksettavat varastointi- ja rahoituskustannukset Euroopan maatalouden ohjaus- ja tukirahaston (EMOTR) tukiosaston puolesta komission asetuksen (ETY) N:o 3597/90 (*) 7 artiklan 2 kohdan mukaisesti".
(*) EYVL N:o L 350, 14.12.1990, s. 43.
2. Korvataan 5 artiklan 3 kohdassa ilmaus "komission asetuksen (ETY) N:o 618/90 (1)" ilmauksella "komission asetuksen (EY) N:o 2148/96 (1)".
(1) EYVL N:o L 288, 9.11.1996, s. 6.
3. Lisätään liitteessä II olevaan 1 kohtaan seuraava:
"e) 1 puolivenyvä voimapaperinen ulkosäkki, jonka lujuus on vähintään 90 g/m²,
1 sisäpuolelta polyeteenillä päällystetty puolivenyvä voimapaperisäkki, jonka lujuus on vähintään 95+15 g/m²,
2 puolivenyvää voimapaperisäkkiä, joiden lujuus on vähintään 90 g/m²,
1 kuumasaumattu tai kaksinkertaisesti sidottu sisäpakkaus polyeteenistä, jonka paksuus on vähintään 0,08 mm."
3 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä tammikuuta 1997.

Labels: 4
17
3
18
15